ai4bharat/Pralekha huggingface dataset:
امور داخلہ کی وزارت
کووڈ-19 کی وبا کے سبب بھارت میں پھنسے غیرملکی شہریوں کے بھارتی ویزا یا ملک میں قیام کی مقررہ مدت 31 اگست 2021 تک جائز مانی جائے گی
نئی دہلی، 4/جون2021 ۔ مارچ 2020 سے ہی کووڈ- 19 کی وبا کے سبب معمول کی کمرشیل پروازوں کے دستیاب نہ ہونے کے سبب جائز بھارتی ویزا پر مارچ 2020 سے قبل بھارت آئے کئی غیرملکی شہری بھارت میں رک گئے تھے۔ ان غیر ملکی شہریوں کو لاک ڈاؤن کے سبب بھارت میں اپنے ویزے کی مدت میں توسیع کرانے کی راہ میں درپیش دشواریوں کو پیش نظر رکھتے ہوئے مرکزی وزارت داخلہ نے 29 جون 2020 کو ایک حکم جاری کرکے یہ مطلع کیا تھا کہ ان سبھی غیرملکی شہریوں کے 30 جون 2020 کے بعد ختم ہونے والے بھارتی ویزا یا ملک میں قیام کی مدت کو، معمول کی بین الاقوامی پروازوں کے دوبارہ شروع ہونے کی تاریخ سے لے کر آئندہ مزید 30 دنوں تک مفت بنیاد پر جائز مانا جائے گا۔ حالانکہ یہ غیرملکی اپنے ویزا یا ملک میں قیام کی مدت میں اضافہ کے لئے ہر ماہ درخواست کرتے رہے ہیں۔
معمول کی کمرشیل پروازیں پھر شروع نہ ہوپانے کو پیش نظر رکھتے ہوئے اس معاملے پر اب ایم ایچ اے کے ذریعہ نظرثانی کی گئی ہے اور اسی ضمن میں یہ فیصلہ لیا گیا ہے کہ بھارت میں پھنسے ان غیر ملکی شہریوں سے بھارتی ویزا یا ملک میں قیام کی مدت کو اب 31 اگست 2021 تک بغیر کسی اوور اسٹے پینالٹی یعنی ویزا کی مدت ختم ہونے کے بعد قیام کرنے پر لگنے والے جرمانے کے بغیر ہی مفت بنیاد پر جائز مانا جائے گا۔ ان غیرملکی شہریوں کو اپنے ویزا کی مدت بڑھانے کے لئے متعلقہ ایف آر آر او / ایف آر او میں کوئی درخواست دینے کی ضرورت نہیں ہوگی۔
یہ غیر ملکی شہری ملک کے باہر جانے سے قبل متعلقہ ایف آر آر او / ایف آر او میں ملک سے باہر جانے کی اجازت لینے کے لئے درخواست دے سکتے ہیں، جو بغیر کسی اوور اسٹے پینالٹی کے ہی مفت فراہم کی جائے گی۔
نیتی آیوگ
نیتی آیوگ نے اے پی آئی انڈسٹری پر ایک میٹنگ کا انعقاد کیا
نئی دلّی، 19 جنوری / نیتی آیوگ کے چیئر مین جناب امیتابھ کانت کی صدارت میں آج یہاں اے پی آئی انڈسٹری کو ٹربو۔ چارج کرنے کے لئے نیتی آیوگ میں ایک میٹنگ منعقد ہوئی۔ اس میٹنگ میں محکمہ فارماسیوٹیکلز، وزارت ماحولیات، جنگلات اور موسم کی تبدیلی، محکمہ صحتی تحقیق کے سیکریٹری صاحبان کے علاوہ محکمہ اخراجات، محکمہ کیمیکلز اور پیٹرو کیمیکلز، نیتی آیوگ، محکمہ فارما سیوٹیکلز کے سینئر افسران اور سی ڈی ایس سی او بھی شریک تھے۔ میٹنگ میں دوا ساز صنعت کے سربراہان سمیت ڈاکٹر کرن مجمدار شاہ ، ڈاکٹر پنکج پٹیل ، ڈاکٹر ستیش ریڈی  کے علاوہ سن فارما، اربندو، جبلینٹ لائف سائنسیز، سپلا، مائیلان المبک، تھیمس کمپنیوں کے سینئر افسران بھی موجود تھے۔ بلک ڈرگس مینوفیکچررس ایسوسی ایشن، انڈین ڈرگ مینوفیکچررس ایسوسی ایشن اور انڈین فارما سیوٹیکلز الائنس کے صدور نے بھی میٹنگ میں شرکت کی۔
محکمہ فارما سیوٹیکلز نے اے پی آئی صنعت کو در پیش چیلنجوں کی صورت حال اور اس کے تاریخ کے بارے میں ایک تفصیلی پریزنٹیشن تیار کیا اور پیش کیا
حکومت تلنگانہ کے پرنسپل سیکریٹری  نے حکومت تلنگانہ کے ذریعہ مختلف ترغیباتی پیش کشوں کے بارے میں وضاحت پیش کی اور اور صنعت کو حیدر آباد فارما سٹی میں دوا سازی کے یونٹ قائم کرنے کی دعوت دی۔
جناب امیتابھ کانت نے دوا سازی صنعت کو بین الاقوامی مقابلہ جاتی بننے اور عالمی پیمانے پر آپریشنو ں کا متحمل بننے کی نصیحت کی۔ انہوں نے یقین دلایا کہ حکومت ہند صنعت کو اس کی کوششیں کامیاب بنانے کی مدد کے لئے ہر ممکن اقدامات کرے گی۔
۔۔۔۔۔۔
U. 841
(Visitor Counter : 69
ماحولیات، جنگلات اور موسمیاتی تبدیلی کی وزارت
سی پی سی بی نے یمناندی میں آلودگی اور جھاگ پرتشویش کا اظہارکیا
دہلی سمیت دیگرریاستوں کو نالوں کا بہترانتظام کرنے کے لئے کہا
نئی دہلی ، 06 ؍دسمبر:مرکزی آلودگی کنٹرول بورڈ  یمناندی اوراس ندی میں بہنے والے نالوں کے پانی کے معیارکی نگرانی کرتاہے ۔
اس سے پہلے سی پی سی بی نے یمناندی کے کناروں پر نالے سےبہنے والے گندے پانی ، موجودہ سیویج ٹریٹمنٹ پلانٹ کے کام نہ کرنے اور صنعت ودیگر فضلے کے ٹریٹمنٹ پلانٹ  کے ذریعہ لگائے گئے ٹریٹمنٹ پلانٹ کے صحیح سے کام نہ کرنے کی وجہ سے یمنا ندی میں بن رہے جھاگ اورامونیا کی بڑھتی سطح کا جائزہ لیا۔
یمناندی میں بہنے والے 22نالوں کی نگرانی کے دوران14نالوں  جو استعمال میں نہیں ہیں ان سے نالوں میں گندہ پانی بہتانظرآیا۔ایک طرف جہاں 5نالے پوری طرح استعمال میں تھے اوران میں پانی کا کوئی بہاؤ دیکھنے کونہیں ملاوہیں دونالے استعمال میں تھے اوریمناندی میں ان کے پانی کا زیادہ بہاؤ پایاگیا۔ ایک نالے  میں پانی بہہ ہی نہیں رہاتھا ۔ جزوی /گندے پانی کے بغیرصاف کئے بہاؤ اورصنعتوں کے فاسفورس کی وجہ سے بھی کئی بارندی میں جھاگ بنتے دیکھاگیا۔
اس کا نوٹس لیتے ہوئے سی پی سی بی نے دہلی جل بورڈکو ایس ٹی پی کے ذریعہ بنائے گئے پیمانوں کی تعمیل کو یقینی بنانے کے لئے طے شدہ وقت کے اندر کارروائی کا منصوبہ پیش کرنے کا حکم دیا۔
اس کے ساتھ ہی دہلی آلودگی کنٹرول بورڈ  کو پیمانوں کی تعمیل نہ کرنے والے صنعتی اکائیوں اورعام فضلہ ٹریٹمنٹ پلانٹ  کے خلاف کارروائی کرنے کو بھی کہا ۔ سی پی سی بی کی طرف سے یہی ہدایت ہریانہ اوراترپردیش کے ریاستی آلودگی کنٹرول بورڈوں کے لئے بھی جاری کی گئی ۔
اس موضوع کی اہمیت کو دیکھتے ہوئے مختلف ایجنسیوں کو 15دسمبر ، 2020تک کی گئی کارروائی کی رپورٹ جمع کرنے کے لئے ریمائنڈربھی جاری کیا۔
وزارت دفاع
گائیڈیڈ پناکاکا تیسرا آزمائشی تجربہ کامیاب
نئی دہلی ،13مارچ : ڈیفنس اینڈ ریسرچ ڈیولپمنٹ آرگنائزیشن  کے تیارکردہ گائیڈیڈ پناکا کے دوسابقہ آزمائشی تجربے کے بعد گائیڈید پناکا کا 11 مارچ ، 2019کو پوکھرن رینج میں کیاجانے والا تیسرا آزمائشی تجربہ بھی کامیاب رہا۔ اس گائیڈید پناکا نے اپنے تینوں آزمائشی تجربوں میں معینہ اہداف کو کامیابی کے ساتھ نشانہ بنایا۔
گائیڈیڈ پناکاکے ان آزمائشی تجربوں کی کامیابی ہمارے نظام اسلحہ کی اہلیت ، معتبریت اور اعلیٰ ترین صلاحیتوں کا ثبوت ہے ۔
۔۔۔۔۔۔۔۔۔۔۔۔۔۔۔۔
۔م ن ۔س ش۔ ع آ) (
U-1553
(Visitor Counter : 50
وزارت خزانہ
ہندوستان کو 5 ٹریلین ڈالر کی معیشت بنانے کا روڈ میپ
ہندوستان کو 5 ٹریلین ڈالر کی معیشت بنانے کے لیے حکومت کے روڈ میپ میں میکرو سطح پر ترقی پر توجہ مرکوز کرنا اور مائیکرو سطح پر ہمہ گیر بہبود کے ساتھ اس کی تکمیل، ڈیجیٹل معیشت اور فن ٹیک کو فروغ دینا، ٹیکنالوجی سے چلنے والی ترقی، توانائی کی منتقلی اور آب و ہوا کو بہتر بنانے سے متعلق کارروائی اور سرمایہ کاری اور ترقی کو عوام موافق بنانے پر انحصار کرنا شامل ہے۔ حکومت کا روڈ میپ 2014 میں نافذ کیا گیا تھا۔ یہ بات مرکزی وزیر مملکت برائے خزانہ جناب پنکج چودھری نے آج راجیہ سبھا میں ایک سوال کے تحریری جواب میں کہی۔
وزیر موصوف نے کہا کہ اہم اصلاحات بشمول گڈز اینڈ سروسز ٹیکس ، انسولوینسی اینڈ بینک رپٹسی کوڈ ، کارپوریٹ ٹیکس کی شرح میں نمایاں کمی، میک ان انڈیا اور اسٹارٹ اپ انڈیا کی حکمت عملی، اور پروڈکشن سے منسلک ترغیبی اسکیموں کو لاگو کیا گیا ہے.
مزید معلومات فراہم کراتے ہوئے ، وزیرموصوف نے کہا کہ حکومت نے اقتصادی ترقی میں تعاون کرنے اور نجی شعبے سے سرمایہ کاری کو راغب کرنے کے لیے کیپیکس سے چلنے والی ترقی کی حکمت عملی پر بھی توجہ مرکوز کی ہے، جس سے پچھلے تین سالوں کے دوران اس کی کیپٹل سرمایہ کاری میں خاطر خواہ اضافہ ہوا ہے۔ مرکزی حکومت کا سرمایہ خرچ 2020-21 میں جی ڈی پی کے 2.15 فیصد سے بڑھ کر 2022-23 میں جی ڈی پی کا2.7 فیصد ہو گیا ہے۔
وزیر موصوف نے مزید کہا کہ مرکزی بجٹ 2023-24 نے ہندوستان کی معیشت کی زیادہ ترقی کو برقرار رکھنے کے لیے مزید اقدامات کیے ہیں۔ ان میں لگاتار تیسرے سال سرمایہ کاری کے کیپٹل اخراجات میں 33 فیصد یعنی 10 لاکھ کروڑ  کا خاطر خواہ اضافہ شامل ہے۔ مرکز کی طرف سے براہ راست کیپٹل سرمایہ کاری کے سلسلے میں بھی سرمائے کے اثاثوں کی تخلیق کے لیے ریاستوں کو امداد فرا ہم کرائی گئی ہے۔ اس کے مطابق مرکز کے ‘مؤثر کیپٹل خرچ’ کو 2023-24 کے لیے 13.7 لاکھ کروڑ  کیا گیا تھا۔ وزیر موصوف نے کہا کہ حکومت کی طرف سے کی گئی اس زبردست کوشش سے نجی سرمایہ کاری میں زبردست اضافے اور اقتصادی ترقی کو فروغ ملنے کی امید ہے۔
ماحولیات، جنگلات اور موسمیاتی تبدیلی کی وزارت
کچھ منفی باتوں کے باوجود صنعتی سرگرمیوں کے ساتھ ساتھ ممکن ہے، زمین پر ماحول دوست اور صاف ستھری ہوا اور نیلا آسمان : جناب پرکاش جاوڈیکر
ماحول کے مرکزی وزیر نے کہا کہ بنی نوع انسان دیرپا کوششوں سے ہی قدرت کے بدترین قہر سے بچ سکتا ہے
آتم نربھر دنیا سے الگ نہیں کر رہا بلکہ اس سے دنیا کے ساتھ مزید سرگرم ہونے کا موقع ملے گا
نئی دہلی، 08 ستمبر ، 2020 / ماحولیات، جنگلات اور آب و ہوا میں تبدیلی کے وزیر جناب پرکاش جاوڈیکر نے کہا ہے کہ بھارتی حکومت مضر صحت گیسوں کے اخراج میں کمی لانے کا عزم کیے ہوئے ہے۔ نئی دلی میں آج دیرپائیگی سے متعلق 15ویں سربراہ کانفرنس 2020 کے دوران دیرپا اور خود کفیل بھارت کے لیے لائحہ عمل پر خصوصی اجلاس سے خطاب کرتے ہوئے انہوں امید ظاہر کی کہ بھارت اگلے 10 سال میں 35 فیصد مضر صحت گیسوں کو کم کرنے کا نشانہ حاصل کر لے گا۔ وزیر موصوف نے کہا کہ ملک کی شمسی بجلی صلاحیت کو تیزی سے بڑھایا گیا ہے اور کہا کہ 68 ملکوں نے شمسی اتحاد کے بین الاقوامی معاہدے کی توثیق کی ہے۔
وزیراعظم جناب نریندر مودی کی طرف سے بھارت کو خود کفیل بنانے کے مقصد سے حکومت کے شروع کردہ آتم نربھرتا پروگرام کے بارے میں بات کرتے ہوئے وزیر موصوف نے کہا کہ آتم نربھرتا سے دنیا سے دوری نہیں بڑھ رہی ہے بلکہ اس سے دنیا کے ساتھ اور زیادہ سرگرم ہونے کا موقع مل رہا ہے۔اختراع اور تحقیق بنیاد بن گئی ہے۔ ‘‘اختراع اور تحقیق پر خاص توجہ دی جا رہی ہے اور درآمدات کو کم کرنے نیز برآمدات میں اضافہ کرنے کی کوششیں کی جا رہی ہیں۔’’
ماحولیات کے وزیر نے کہا کہ کووڈ - 19 کے بعد کچھ منفی باتوں کے باوجود ایک صاف ستھری فضا اور نیلے آسمان والے ایک سبز قرۂ عرض کا حصول اہم ہے اور یہ حصول صنعتی سرگرمیوں کے باوجود ممکن ہے۔ انہوں نے کہا کہ بھارت نے دنیا کی کل زمین کا 2.5 فیصد حصہ ہے۔ تازہ پانی کے 4 فیصد وسائل ہیں اور دنیا کی آبادی کا تقریباً 20 فیصد حصہ یہاں بستا ہے لیکن دنیا کا حیاتیاتی تنوع 8 فیصد ہے کیونکہ بھارتی ثقافت میں سبز جنگلات اور جانور زندگی کا حصہ ہیں۔
پچھلے کچھ برسوں میں مزید ماحول دوست تقری کی جانب ملک کی حصولیابیوں کا ذکر کرتے ہوئے وزیر موصوف نے کہا کہ ‘‘بھارت آب و ہوا میں تبدیلی پر بات کر رہا ہے۔ اجولا ، ای – گاڑیوں، بی ایس VI انجن، بایو فیلوز صاف ستھری ہوا اور قدرتی آفات سے مزاحمت پر ہمارے کام سے ایک دیرپا اور مزاحم بھارت کے لیے راہ ہموار ہوئی ہے۔ مضر صحت گیسوں کے اخراج میں 35 فیصد کمی کا نشانہ مقرر کیا ہوا ہے اور ہم نے دس سال میں یہ نشانہ 21 فیصد حاصل کر لیا ہے۔ ہم 220 گیگاواٹ قابل تجدید بجلی کے درکار نشانے کو بھی حاصل کر لیں گے، جس میں سے شمسی اور ہوائی چکی سمیت 87 گیگاواٹ حاصل کر لیا گیا ہے۔ انہوں نے کہا کہ موجودہ صلاحیت میں ہماری توانائی میں 37 فیصد قابل تجدید توانائی کے وسائل شامل ہیں۔
دیرپائیگی سے متعلق سربراہ کانفرنس دیرپائیگی میں بھارتی صنعت کی کانفیڈریشن کی یہ سالانہ اہم کانفرنس 2006 میں شروع کی گئی تھی، جس کا مقصد دیرپا بزنس کے مذاکرات، طور طریقے اور کارکردگی کی سطح میں اضافہ کرنا ہے۔ دیرپائیگی سے متعلق 15ویں سربراہ کانفرنس کا اگلی دہائی سے متعلق لائحہ عمل اگلی دہائی کو ایک خاص شکل دینے پر توجہ دیتے ہوئے تیار کیا گیا ہے۔ جس میں کووڈ – 19 سے تجربہ حاصل کرنے کو بھی شامل کیا گیا ہے۔ نیز اس لائحہ عمل میں اس بات کو بھی مد نظر رکھا گیا ہے کہ اختراع، ٹکنالوجی، کو آگے لے جانے والے افراد کس طرح مزید دیرپا اگلی دہائی کی تعمیرمیں مدد کر سکتے ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔09
U – 5220
(Visitor Counter : 110
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 17.65 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
13)؍مئی 2022کے مطابق)
|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
17,65,64,740
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 17,65 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
ارضیاتی سائنس کی وزارت
دلّی – این سی ٹی میں ہوا کا معیار آج معتدل سے خراب تک کے زمرے میں رہنے کی امید ہے اور 24 جون ، 2021 ء کو خراب کے زمرے میں رہے گا
نئی دلّی ، 23 جون / بھارتی محکمۂ موسمیات  کے موسم کی پیش گوئی کرنے والے قومی مرکز کے مطابق :
ہوا کی صورتِ حال اور وینٹی لیشن انڈیکس کی پیش گوئی
دلّی میں ہوا کی آمد کے ساتھ وینٹی لیشن کے بارے میں پیش گوئی اور موسم کی پیش گوئی مندرجہ ذیل ہے :
1 ۔ دلّی – قومی خطہ راجدھانی  میں ہوا کا معیار 23 جون ، 2021 ء کو معتدل اور خراب کے زمرے میں رہنے کی امید ہے ، جب کہ 24 جون ، 2021 ء کو خراب کے زمرے میں رہے گا ۔ سطحی ہواؤں کی وجہ سے دھول سے ہوا میں آلودگی پی ایم 10 کی سطح تک رہے گی اور اس میں مقامی ٹرانسپورٹ اور آس پاس کے بنجر علاقوں سے اٹھنے والی دھول شامل ہونے کا امکان ہے لیکن 25 جون ، 2021 ء کو ہواکے معیار میں معمولی بہتری آنے کی امید ہے ۔ اگلے پانچ دنوں کے لئے موسم کی پیش گوئی ، اِس طرح ہے : ہوا کا معیار زیادہ تر اطمینان بخش سے معتدل سطح تک رہنے کا امکان ہے ۔
2 ۔ سطح سے مل کر چلنے والی ہواؤں کے دلّی کے شمال سے آنے کی امید ہے ، جن کی رفتار 5 – 12 کلو میٹر فی گھنٹہ ہوگی اور 23 جون ، 2021 ء کو آسمان جزوی طور پر ابر آلود رہے گا ۔ دلّی کے شمال مغرب کی جانب سے آنے والی ہوا کی رفتار 10 سے 20 کلو میٹر فی گھنٹہ رہنے کی امید ہے اور 24 جون ، 2021 ء کو جزوی طور پر بادل چھایا رہے گا ۔ 25 جون ، 2021 ء کو دلّی کے شمال مغرب اور مغرب کی جانب سے آنے والی ہوا کی رفتار 12 سے 20 کلو میٹر فی گھنٹہ رہنے کی امید ہے اور آسمان جزوی طور پر ابر آلود رہے گا اور ہلکی چھینٹے پڑنے کی امید ہے ۔
3 ۔ 23 جون ، 2021 ء کو زیادہ سے زیادہ مکسنگ ڈیپتھ 4400 ایم ، 24 جون ، 2021 ء کو 4600 ایم ، جب کہ 25 جون ، 2021 ء کو 3700 ایم رہنے کی امید ہے ۔ دلّی میں 23 جون ، 2021 ء کو زیادہ سے زیادہ وینٹی لیشن انڈیکس تقریباً 20000 ایم 2 / ایس ، 24 جون ، 2021 ء کو 37500 ایم 2 / ایس اور 25 جون ، 2021 ء کو 31500 ایم 2 / ایس رہنے کاامکان ہے ۔ 6000 ایم 2 / ایس سے کم کا وینٹی لیشن انڈیکس اور 10 کے ایم پی ایچ کی رفتار سے کم ہوا آلودگی کو پھیلانے میں زیادہ معاون ثابت نہیں ہوتی ۔
4 ۔ تفصیلی پیش گوئی اور تجزیہ اور اس کی تصدیق ویب سائٹ https://ews.tropmet.res.in پر کی جا سکتی ہے ۔

Kindly download MAUSAM APP for location specific forecast & warning, MEGHDOOT APP for Agromet advisory and DAMINI APP for Lightning Warning & visit state MC/RMC websites for district wise warning.
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 5823
(Visitor Counter : 115
وزارت دفاع
وزارت دفاع اور خوراک کے تحفظ اورمعیارات کی اتھارٹی  نے مسلح افواج میں موٹے اناج اور صحت مند کھانے کے طورطریقوں کے استعمال کو فروغ دینے اور محفوظ اور تغذیہ بخش غذا کے لئے ایک مفاہمت نامے پر دستخط کئے
وزیر دفاع راج ناتھ سنگھ اور صحت کے وزیر ڈاکٹر منسکھ مانڈویا نے دفاع کے لئے صحت مند کھانا بنانے کی ترکیب کی کتاب کا اجراء کیا
وزارت دفاع اور خوراک کے تحفظ اورمعیارات کی اتھارٹی  نے مسلح افواج میں موٹے اناج اور صحت مند کھانے کے طورطریقوں کے استعمال کو فروغ دینے اور محفوظ اور تغذیہ بخش غذا کے لئے ایک مفاہمت نامے پر دستخط کئے ۔ اس موقع پر وزیر دفاع جناب راج ناتھ سنگھ اور صحت وخاندانی بہبودکے وزیر ڈاکٹر منسکھ مانڈویا بھی موجود تھے۔ اس مفاہمت نامے پر دستخط 13 جولائی 2023 کو نئی دلی میں کئے گئے۔ دونوں وزراء نے دفاع کے لئے صحت مند کھانا بنانے کی ترکیب کی کتاب کا اجراء کیا تاکہ شری انّ کی کھپت اور اس کے صحت مند فوائد کو فروغ دیا جاسکے ۔
وزارت دفاع کی جانب سے مفاہمت نامے پر دستخط سپلائی اور ٹرانسپورٹ میں ڈائریکٹر جنرل لیفٹیننٹ جنرل پریت مہندر سنگھ نے کئے اور ایف ایس ایس اے آئی کی جانب سے اس کے سی ای او جناب جی کمالا وردھن راؤ نے کئے ۔اس کا مقصد فوجی عملے کے درمیان موٹے اناج پر مبنی خوراک کی اشیا اور متنوع خوراک کے تغذیہ بخش خوراک کے فوائد کے بارے میں بیداری پیدا کرنا ہے۔اس سے مفاہمت نامہ میس ، کنٹینس اور وزارت دفاع کے تحت خوراک کے دیگر آؤٹ لیٹس میں موٹے اناج پر مبنی مینو کو متعارف کرانے کی راہ بھی ہموار ہوگی۔
اس اشتراک سے مسلح افواج کی کنٹینس، میس کے شیفس اور خوراک کے ہنڈ لرس کے علاوہ خوراک کے تحفظ اور معیارات کے قانون 2006 کے مطابق اچھی اورمحفوظ خوراک کے بارےمیں کھانے پینے کے دیگر آؤٹ لیٹس کی تربیت کو بھی یقینی بنایا جاسکے گا۔ یہ مسلح افواج کی صحت اور تندرستی کے تئیں ایک مشترکہ عزم کی نشاندہی کرتا ہے،جس سے افواج کا عملہ ملک وقو م کے لئے اپنی خدمت میں مضبوط اور لچک دار رہے گا۔یہ مفاہمت نامہ بڑی حدتک مسلح افواج اور کمیونٹی کے کنبوں کی حوصلہ افزائی بھی کرے گا۔جس سے وہ تغذیہ بخش خوراک کو اپنائیں گے، صحت مندخوراک کو چُن سکیں گے اور خوراک کے تحفظ کو برقرار رکھیں گے۔
ایف ایس ایس اے آئی کی جانب سے تیار کردہ دفاع کے لئے صحت مند کھانا بنانے کی ترکیب سے متعلق کتاب میں موٹے انا ج پر مبنی ڈشز شامل ہیں۔ یہ وزارت دفاع کے تحت مختلف کنٹینس اور خوراک کے آؤٹ لیٹس کے لئے قیمتی وسیلے کے طورپر کام کرے گا۔دفاعی عملے کودرپیش ،چیلنج سے بھرے حالات کے پیش نظر خوراک میں مختلف اشیا ء کی اہمیت بڑھ گئی ہے ۔ موٹا اناج اپنی تغذیہ بخش قدر کے لئے جانا جاتا ہے اور یہ ایک بہت متوازن اور متنوع خوراک میں اہم تعاون دے سکتا ہے۔
اس موقع پر چیف آف ڈیفینس اسٹاف جنرل انل چوہان ،دفاع کےسکریٹری جناب گردھر ارامانے ،صحت کے سکریٹری راجیش بھوشن ، وزارت دفاع اور صحت اور خاندانی بہبود کی وزارت کے دیگر سینئیر افسران بھی موجود تھے۔
ریلوے کی وزارت
ہندستانی ریلویز نے انڈین ریلویز کے 156 صحت مراکز میں ہاسپٹل منیجمنٹ انورمیشن سسٹم  کا آغاز کیا
جلد ہی بیلنس ہیلتھ مراکز میں HMISتیزی سے لاگو کیے جائیں گے
HMIS پر عمل در آمد پورے ریلوے صحت نظام کو تیز بلا رکاوٹ اور مفت صحت سہولیت مہیا کرنے کی جامع کوشش
ریلویز نے مجموعی 1176300 ملازمین میں سے 1124058 ملازمین HMIS میں رجسٹرڈ ہیں
HMIS سے ہندستانی ریلویز کے صحت نگہداشت نظام میں زبردست تبدیلی آئے گی
اطلاعاتی ٹکنالوجی کے اس دور میں ڈجیٹل طریقے کی صحت نگہداشت وقت کا تقاضہ ہے تاکہ بلا رکاوٹ خدمات مہیا کرائی جا سکیں۔ اسے پیش نظر رکھتے ہوئے ریلوے کی وزارت کے تحت ایک منی رتن پی ایس یو۔ ‘‘ریل ٹیل’’ اور الیکٹرونکس اور اطلاعاتی ٹکنالوجی کی وزارت کے تحت ‘‘ سی۔ڈی اے سی۔ اے یونٹ نے مل کر 129ریلوے اسپتالوں اور 586 ہیلتھ یونٹوں میں ملک ہاسپٹل منجمنٹ انفورمیشن سسٹم  لاگو کرنے کا کام شروع کیا ہے جس کا مقصد پورے ریلوے صحت نظام کو ایک واحد نظام کے تحت لاکر تیز، بلا رکاوٹ اور مفت طبی نگہ داشت فراہم کرنا ہے۔
ریلوے کے کُل 1176300 ملازمین میں سے رجسٹرڈ ملازمین متفدین کی تعداد 1124058 سے مجموعی طور پر 1033143 ایچ ایم آئی ایس ایمپلوئی کارڈ تیار کئے گئے ہیں۔ ریلویز کے کُل 1652082پینشنرز میں سے رجسٹرڈ پینشن مستفدین کا تعداد 483592 ہے۔ کُل 375440 HMIS پینشنرز مستفیدین کارڈ بنائے جا چکے ہیں۔ ملازمین میں اوسط تین سے چار منحصر افراد ہیں اور پینشنرزمیں دو سے تین اہل خاندان منحصر ہیں۔
HMISہندستان ریلویز کے 156 صحت مراکز میں لاگو کیا جا چکا ہے۔ بیلنس ہیلتھ سہولیات میں یہ 2021 میں تیزی سے لایا جائے گا۔
HMIS پورے طبی دیکھ ریکھ نظام کے ساتھ ساتھ ہاسپٹل انتظامیہ کا احاطہ کیا گیا ہے اور ریلوے اسپتالوں سے متعلق تقریبًا 20 موڈیول لاگو کیے گئے ہیں۔
طبی مستفدین کو باالختیار بنانے کے لیے ایک موبائل ایپ بھی تیار کیا گیا ہے جس کے زریعے مریض کسی بھی مقام سے اپنے الیکٹرونک میڈیکل ریکارڈ تک رسائی حاصل کر سکتے ہیں۔ اس ایپ کے زریعے ٹیلی صلاح، لیب رپورٹ تک رسائی، مریض کو دی جا چکی دوائوں وغیرہ کی جانکاری دستیاب ہوگی۔ ایپ پر خود کو رجسٹرڈ کرانے کی سہولت بھی موجود ہے۔
یہ نظام صحت اور خاندان بہبود کی وزارت کے نیشنل ڈجیٹل ہیلتھ مشن پروگرام سے پوری طرح سے مربوط ہے۔ HMIS کو انڈین ریلویز کے مختلف ڈجیٹل اقدامات مثلًا منفرد میڈیکل آئی ڈی، آئی پی اے این ایس ایس اور ARPANوغیرہ سے منسلک کیا گیا ہے۔
صحت سے متعلق ڈاٹا کو ڈجیٹل بناکر مستفدین کو بلا رکاوٹ اور شفاف طبی خدمات کی فراہمی کی جانب کوشش کی گئی ہے۔
مریض HMIS ایپ کے زریعے کیو آر کی اسکیننگ کر کے OPD اپوئنٹمنٹ لے سکتا ہے۔ اس سے اندازہ دس ملین ریلوے ہیلتھ مستفدین کو بہتر طبی سہولیات اور نگہداشت ملے گی۔
HMIS Railtel App QR code for self registration through App
Screen view of HMIS Teleconsultation through Railtel App
<><><><><>
ش ح،ع س، ج
U.No. : 8620
(Visitor Counter : 153
وزیراعظم کا دفتر
وزیر اعظم نے اونم پر لوگوں کو مبارکباد دی
وزیر اعظم جناب نریندر مودی نے اونم کے موقع پر سب کو، خاص طور پر کیرالہ اور دنیا بھر میں پھیلے ملیالی کمیونٹی کے لوگوں کو مبارکباد دی ہے۔
ایک ٹویٹ میں، وزیر اعظم نے کہا:
"سب کو اونم کی مبارکباد، خاص طور پر دنیا بھر میں پھیلے کیرالہ اور ملیالی کمیونٹی کے لوگوں کو۔ یہ تہوار مادر فطرت کے اہم کردار اور ہمارے محنتی کسانوں کی اہمیت کی تصدیق کرتا ہے۔دعا ہے کہ اونم ہمارے معاشرے میں ہم آہنگی کے جذبے کو بھی آگے بڑھائے۔"
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین جانکاری
ریاستوں؍مرکز کے زیرانتظام علاقوں کو 63.09 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 4.87 کروڑ سے زائد ٹیکوں کی خوراکیں بچی ہوئی ہیں اور غیر استعمال شدہ خوراکیں دستیاب ہیں، 21.76 لاکھ خوراکیں تیاری کے مرحلے میں ہیں
نئی دہلی:30؍اگست2021:
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
63,09,30,270
|
|
تیاری کے مرحلے میں
|
|
21,76,930
|
|
بچی ہوئی خوراکیں
|
|
4,87,39,946
بھارت سرکار اور ریاستی خریداری کے زمرے کے تحت 63.09 کروڑسے زیادہ ٹیکوں کی خوراکیں ریاستوں؍مرکز کے زیرانتظام علاقوں کو فراہم کی جاچکی ہیں۔ مزید 21.76 لاکھ سے زیادہ خوراکیں تیاری کے مرحلے میں ہیں۔
مزید برآں 4.87 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
وزارات ثقافت
ثقافتی پروگرام وندے بھارتم پروگرام آج نئی دہلی میں کرتویہ پاتھ پر قومی یوم جمہوریہ کی تقریبات کا خاص مرکز بنا
یوم جمہوریہ کے موقع پر وزارت ثقافت کی رنگا رنگ جھانکی نے ’خواتین کی طاقت‘ کا تھیم پیش کیا
وزارت ثقافت کا ثقافتی پروگرام، وندے بھارتم پروگرام آج نئی دہلی کے کرتویہ پاتھ پر قومی یوم جمہوریہ کی تقریبات میں ایک اہم اور پر کشش منظر پیش کیا۔ قومی سطح کے مقابلے سے منتخب 479 فنکاروں نے ’خواتین کی طاقت‘ کے تھیم پر پورے ملک کے سامنے اپنے فن کا مظاہرہ کیا۔ عظیم الشان پریڈ کے دوران، فنکاروں نے اپنی متحرک اور پُرجوش کارکردگی کے ذریعے سامعین کو مسحور کیا اور ایک بھارت، شریشٹھ بھارت کی حقیقی روح میں ہندوستان کے متنوع ثقافتی اور فنکارانہ ورثے کی نمائش کی۔
وندے بھارتم ایونٹ کے لیے موسیقی راجہ بھوتارینی اور آلوک نند داس گپتا نے ترتیب دی تھی اور اس کمپوزیشن میں ہندوستانی، کرناٹک اور عصری جاز عناصر شامل تھے۔
آج کرتویہ پاتھ پر یوم جمہوریہ کی تقریبات میں وزارت ثقافت کی ایک رنگین جھانکی جس کا عنوان ’شکتی روپن سنستھیتا‘ تھا بھی دکھایا گیا۔ جھانکی دیوی کی ’شکتی‘ کی شکل پر مبنی تھی۔ اس جھانکی کے ذریعے دیوی دیوتاؤں کو منانے والے کئی لوک رقص کو ایک پلیٹ فارم پر پیش کیا گیا۔
’وندے بھارتم ڈانس فیسٹیول‘ مشترکہ طور پر مرکزی وزارت ثقافت اور وزارت دفاع کے زیر اہتمام منعقد کیا جاتا ہے۔ یہ ایک آل انڈیا ڈانس فیسٹیول ہے، جس کا مقصد رقص کے ذریعے پوری دنیا میں اپنی رونق کو ظاہر کرنا ، لوگوں میں ’ایک بھارت شریشٹھ بھارت‘ کے جذبے کو فروغ دینا ہے۔ اس کے دوسرے ایڈیشن کے لیے ملک کے کونے کونے سے فنکاروں نے مقابلہ میں حصہ لیا ہے۔ مقابلہ جو 15 اکتوبر 2022 کو شروع ہوا تھا اس مقابلے کے تین مراحل تھے - ریاستی، زونل اور قومی اور شرکت کے لیے عمر کی مقررہ حد 17 سے 30 سال تھی۔ مقابلے کا عظیم الشان فائنل 19 اور 20 دسمبر 2022 کو نئی دہلی کے جواہر لال نہرو اسٹیڈیم میں منعقد کیا گیا تھا۔
وزارت دفاع
ڈاکٹر اے پی جے عبدالکلام جزیرے سے سطح سے سطح مار کرنے والے اگنی 5 بیلسٹک میزائل کی کامیاب آزمائش کی گئی
اہم خصوصیات:
- اعلیٰ سطح کا اگنی 5 میزائل 5ہزار کلو میٹر تک کے نشانے تک وار کرنے کی صلاحیت رکھتا ہے۔
- مذکورہ میزائل میں 3 مرحلوں والے ٹھوس ایندھن والے انجن کا استعمال ہوتا ہے۔
- معتبر کم از کم تدارک کے ساتھ بھارت کی جو پالیسی وضع کی گئی ہے اس سے ہم آہنگ رہتے ہوئے کامیاب آغاز جس کے تحت پہلے استعمال نہیں کی عہد بندگی کو نمایاں کیا گیا ہے۔
سطح سے سطح تک مار کرنے والے اگنی 5 میزائل کی اے پی جے عبدالکلام جزیرےسے تقریباً 7 بج کر 50 منٹ پر 27 اکتوبر 2021 کوکامیاب آزمائش کی گئی۔یہ میزائل جس میں تین مرحلوں والے ٹھوس ایندھن والے انجن کا استعمال کیا گیا ہے۔تیز تر نشانے کے ساتھ 5ہزار کلو میٹر تک کی دوری تک نشانہ لگانے کی صلاحیت رکھتا ہے۔
اگنی 5 میزائل کی کامیاب آزمائش معتبر کم از کم تدارک کے ساتھ بھارت کی اس پالیسی کا اظہارہے جس کے تحت پہلے استعمال نہیں کی عہد بندگی کو نمایاں کیا گیا ہے۔